7.10.19

לכב'

מפקד המכללות הצבאיות,

האלוף איתי וירוב

באמצעות רס"ן שרי גז-שטיין,

רל"ש מפקד המכללות הצבאיות **במסירה אישית**

כב' האלוף,

**הנדון: רס"ר ברנס שלומי, מ.א. 5322381**

**סימוכין: סיכום ראיון בכתב (מיום 2.10.2019)**

הריני מתכבד לפנות כדלקמן:

1. כידוע לאלוף, הנני משרת בצה"ל מזה 15 שנים במצטבר, מתוכן כ-11 שנים במכללות הצבאיות, בתפקיד קצין ניהול.
2. היות והאלוף ואני לא מכירים לאורך כל התקופה הנ"ל, בלית ברירה, אני נאלץ לציין כי במהלך תקופת שירותי הצבאי, ביצעתי את תפקידי - תמיד - מתוך תחושת שליחות ומסירות טוטאלית, ובהתאם לכך זכיתי להערכה רבתי ולהוקרת תודה, פעם אחר פעם, הבאה לידי ביטוי, בין היתר, בבחירתי, פעמיים, למצטיין אלוף, לשבחים ולקבלת משובים חיוביים ממפקדיי ומהחניכים, בדבר ביצוע תפקידי לשביעות רצון כל הממונים עליי, על הצד הטוב ביותר; ואולם, כדי שלא לעבור על איסור "יהללך זר ולא פיך" לא אוסיף על כך, אלא אם אדרש, ולכן, בהקשר זה אבקש רק להפנות את תשומת לב האלוף לתיק האישי שלי, שכן מטרת פנייתי ובקשתי, כפי שתפורט להלן במסגרת מכתבי זה, נוגעת במישרין למצוי בו, ומתבססת על האמור בו.
3. בתקופה האחרונה, מסיבות, נסיבות וגורמים כאלה ואחרים ששטחתי בפני מפקדיי, חשתי מיצוי ושחיקה נקודתית ביחס לתפקידי הספציפי – קצין לוגיסטיקה. בהקשר זה, כאן המקום לציין כי הדבר לא פגע בתפקודי או בביצוע תפקידי, אדרבא: דווקא בשל כך, החמרתי עם עצמי יתר על המידה (על כך יעידו, למשל, שעות עבודה רבות, ביצוע מטלות נוספות (נוכח מחסור בכח אדם) ועוד).
4. בנסיבות אלו, מתוך אכפתיות וגילוי בגרות ואחריות, יזמתי פגישה עם האלוף, במסגרתה ציינתי את תחושת המיצוי הנקודתי בתפקידי הנוכחי, וביקשתי, בבחינת "מוֹדֶה וְעֹזֵב יְרֻחָם", לבחון את האפשרות לשבץ אותי בתפקיד אחר בפו"מ/מכללות.
5. ואכן, בהמשך לפגישתי עם האלוף שנערכה לפני כ-3 שבועות, ביום 2.10.19 הודפס ונשלח בתפוצה סיכום פגישה (ראיון); אלא שלצערי ולתחושתי, סיכום הראיון, כפי שהועלה על הכתב, אינו משקף את הלך הדברים, והוא מסב לי עוול, ומכאן פנייתי.
6. בתוך כך, למשל, הריני להפנות את תשומת לב האלוף, כי מתוך סיכום הראיון, לא עולה שהיוזמה לסיום התפקיד ושיבוצי מחדש, מקורה בבקשתי; בנוסף, מקריאת סעיף 2.ב. לסיכום, עלול להיווצר רושם שלילי לגבי תפקודי; סעיף 2.ו. הוא בבחינת ברור מאליו מבחינתי, ועל כן, תוכנו עלול לגבש עליי דעה שלילית.
7. מצאתי לנכון לכתוב לאלוף, ולפנות בבקשה לחדד את הנקודות הנ"ל, ע"י תיקון סיכום הראיון, שכן, מעבר לעובדה שמסמך זה יתויק בתיק האישי שלי, ויש שיראו בו בגדר "מכתב המלצה" (שבכל הכבוד ועם כל הצניעות, אינו סבור כי יש בו כדי לשקף את התנהלותי, תפקודי, פועלי ותרומתי לאורך 15 שנות שירותי), שעל פיו ייבחן שיבוצי הקרוב ובעתיד, אני סבור כי המרווח הפרשני, בהכרח פוגע וימשיך לפגוע בי; ואכן, את ניצני פגיעה זו חוויתי על בשרי בימים האחרונים, פגיעה הבאה לידי ביטוי בהפצת דברי שקר חמורים אודותיי, ע"י מי שככל הנראה אמור להחליף אותי בתפקיד, דברים שהם, לכאורה, ציטוט דברי האלוף, העולים כדי הוצאת דיבה של ממש, כגון: שהאלוף הדיח אותי מתפקידי; שהאלוף "לא רוצה אותו בכלל במכללות" ועוד, הכל כפי שמפקדיי עדכנו את האלוף זה מכבר.
8. אמנם ייתכן כי הנבונים שבין מכריי, הבינו כי מדובר בעלילה, ואולי לא האמינו בה, אך טבעה של עלילה כזו לעורר הרהורים וספק גם אצל החכם שבחכמים, שמא בכל זאת יש אש מעבר לעשן, וגם גדולים ונכבדים ממני התגלו כ"חוטאים" בעניין זה.
9. דברים אלה, שהופצו עליי בימים האחרונים, מסבים לי צער, בושת, סבל ועגמת נפש, המדכדכים אותי.
10. העלילה שהודבקה לי, כמו גם תכונות האופי שיוחסו לי ותוצאותיהן, לכאורה ("הוחלט להדיח את שלומי"), חמורה במיוחד, עד כדי כך שיש בה כדי לכרות את מקור לחמי ופרנסתי.
11. לאור כל האמור לעיל ובהתאם לו, אני פונה לאלוף בבקשה לשקול את תיקון הסיכום כמפורט לעיל, וכן לבצע בירור בנוגע להפצת השקרים אודותיי ובקשר לסיום תפקידי.
12. אודה לאלוף כי ייעתר לבקשתי ויורה על תיקון סיכום הראיון עמי, כך שבמסגרתו ייזקפו לזכותי, ויבואו לידי ביטוי פועלי והישגיי לאורך מלוא תקופת שירותי הצבאי, הכל כמבוסס על וכמפורט בתיק האישי שלי.
13. בנסיבות המפורטות לעיל, יהא זה מן הדין ומן הצדק להיעתר למבוקש.

בכבוד רב ובברכה,

ברנס שלומי